અમદાવાદ: શહેરના કૃષ્ણનગર વિસ્તારમાંથી રૂ.૧.૦૮ કરોડની ચોરીના કેસમાં આરોપી રાજન મારવાડીની હત્યા કરાયેલી લાશ મળી આવી છે. આ મામલે બોટાદના ગઢડા પોલીસ સ્ટેશનમાં આરોપી રફીક ઉર્ફે મુન્નો, નોમાન અને ઘનશ્યામ નામની વ્યકિત સામે હત્યાનો ગુનો નોંધાયો છે. ઘનશ્યામ નામની વ્યકિત રાજન મારવાડીને. પહેલાં બાઇક ઉપર હત્યાની જગ્યાએ લઇ ગયો હતો. બાદમાં ગાડીમાં આરોપી રફીક, રવિ અને નોમાન ગયા હતા અને રફીક, નોમાન તેમજ ઘનશ્યામે ભેગા મળી રાજનની છરીના ઘા મારી હત્યા કરી દીધી હતી. જ્યારે રવિ નાસી છૂટવામાં સફળ થયો હતો.